ปตท.สุดยอดกฟผ.ออมสิน รัฐวิสาหกิจเด่น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — ปตท.คว้ารัฐวิสาหกิจยอดเยี่ยม กรุงไทยประปา บอร์ดดีเด่น
สำนักงานคณะกรรมการนโยบายรัฐวิสาหกิจ (สคร.) ได้จัดงานมอบรางวัลรัฐวิสาหกิจดีเด่น ประจำปี 2553 โดยมีนายอภิสิทธิ์ เวชชาชีวะ นายกรัฐมนตรี เป็นประธานในการมอบรางวัล 
รางวัลรัฐวิสาหกิจยอดเยี่ยม ประจำปี 2553 ตกเป็นของบริษัท ปตท. ขณะที่การประปานครหลวง และธนาคารกรุงไทย ได้รับรางวัลคณะกรรมการรัฐวิสาหกิจดีเด่น 
การไฟฟ้าฝ่ายผลิตแห่งประเทศไทย (กฟผ.) และธนาคารออมสิน คว้ารางวัลการจัดการองค์กรดีเด่น 
การไฟฟ้านครหลวง (โครงการป่าชายเลนพิทักษ์นครหลวง) การไฟฟ้าฝ่ายผลิตแห่งประเทศไทย (โครงการประหยัดพลังงานเบอร์ 5) และธนาคารเพื่อการเกษตรและสหกรณ์การเกษตร (โครงการจัดตั้งศูนย์เรียนรู้เพื่อการพัฒนาเศรษฐกิจพอเพียงต้นแบบ) คว้ารางวัลการดำเนินงานเพื่อสังคมและสิ่งแวดล้อม ดีเด่น 
ขณะที่บริการโทร.ทางไกลระหว่างประเทศ CAT 001 ของบริษัท กสท โทรคมนาคม และบริการไปรษณีย์ด่วนพิเศษ EMS ของบริษัท ไปรษณีย์ไทย ได้รับรางวัลการให้บริการดีเด่น ส่วนการไฟฟ้าส่วนภูมิภาค บริษัท การบินไทย และบริษัท ปตท. ได้รางวัลนวัตกรรมดีเด่น 
นายเจริญ ชัยกิตติศิลป์ ผู้ว่าการการประปานครหลวง นายพรเทพ ธัญญพงศ์ชัย ผู้ว่าการการไฟฟ้านครหลวง และนายประเสริฐ บุญสัมพันธ์ ประธานเจ้าหน้าที่บริหารและกรรมการผู้จัดการใหญ่ บริษัท ปตท. ได้รับรางวัลผู้นำองค์กรดีเด่น
ธนาคารอิสลามแห่งประเทศไทยคว้ารางวัลการพัฒานาตามโครงการสนับสนุนรัฐวิสาหกิจเพื่อเพิ่มประสิทธิภาพด้านการบริหารจัดการองค์กร